Bayraktar (daina)

„Bayraktar“ – patriotinė ukrainiečių daina, išpopuliarėjusi po to, kai buvo išleista 2022 m. kovo 1 d. per Rusijos invaziją į Ukrainą. Ukrainiečių karys Tarasas Borovokas sukūrė dainą, skirtą koviniam bepiločiui lėktuvui „Bayraktar TB2“ dėl jo sėkmingo panaudojimo prieš Rusijos karius, ir pašiepia tiek Rusijos ginkluotąsias pajėgas, tiek pačią invaziją.

Tą dieną, kai prasidėjo invazija, Borovokas gavo Ukrainos ginkluotųjų pajėgų prašymą parašyti liaudies dainą ir ją sukūrė per dvi valandas. Daina sulaukė teigiamų žurnalistų kritikos atsiliepimų, o Ukrainos sausumos pajėgos ją įvertino humoristiniu „Oskaru“. „Bayraktar“ dažnai skamba per Ukrainos radiją, ją dainuoja ukrainiečiai per protestus.

Kontekstas 

Daina skirta turkų koviniam dronui „Bayraktar TB2“, kurį Ukrainos kariuomenė naudoja per 2022 m. Rusijos invaziją į Ukrainą. Pranešama, kad dronų naudojimas sulėtino Rusijos veržimąsi į šalį.

Dainą parašė ir sukūrė ukrainiečių karys Tarasas Borovokas. Išklausęs tik keturias muzikos pamokas, 2022 m. vasario 24 d., t. y. Rusijos invazijos pradžios dieną, T. Borovokas gavo Ukrainos ginkluotųjų pajėgų prašymą parašyti liaudies dainą apie droną TB2. Parašyti žodžius jam prireikė „15-20 minučių“, o užbaigti visą dainą - „1,5-2 valandų“. Kalbėdamas su „Euronews“, Borovokas sakė, kad dainos tikslas buvo „paveikti žmones, palaikyti aukštą moralę ir sumažinti Rusijos įtaką“.

Taip pat skaitykite 
 Russkij vojennyj korabl, idi na chuj!
 Putin chuilo!

Išnašos 

Dainos
2022 m. Rusijos invazija į Ukrainą